चारागाह भूमि से कब्जा हटाने की मांग की
पहुंना. कस्बे के ग्रामीणों ने राशमी एसडीएम को चारागाह भूमि से अतिक्रमण हटाने के लिए ज्ञापन सौंपा। ग्रामीणों ने बताया कि थला, नदी का ठावा, नंदपुरा, गणेशपुरा, गुजरों की भागल गांव में चारागाह भूमि को अतिक्रमण से मुक्त कराने के लिए समिति बनाई है। समिति की रेखा व्यास, कन्हैयालाल सोनी, अशोक सोनी, लालचंद सोनी, पुरूषोत्तम अजमेरा, विष्णु, कैलाश मुंदड़ा, थानमल खमेसरा सहित सदस्यों ने चारागाह भूमि को अतिक्रमण मुक्त करने के हस्ताक्षरयुक्त ज्ञापन एसडीएम को सौंपा। इसमें बताया कि चारागाह भूमि पर अतिक्रमण है। इस कारण से ग्रामीणों को पशुओं के लिए चारे की समस्या का सामना करना पड़ रहा है। ग्रामीणों ने एसडीएम से शीघ्र चारागाह भूमि से अतिक्रमण हटाने की मांग की है।
hin_Deva hin_Deva